open-index/open-wikipedia-markdown huggingface dataset:
Кодэкс

**Ко́дэкс** ( — ствол) — звод заканадаўства ў пэўнай галіне грамадскіх адносін.

Змяшчае прававыя нормы штодзённага карыстання. Выключае патрэбу ў далейшым удакладненні ў іншых законах. Групуе прававыя прадпісанні ў агульную і асаблівую часткі, якія распадаюцца на раздзелы, падраздзелы, главы, параграфы і артыкулы.

## Беларусь 
На 1992 год у Беларусі дзейнічалі такія кодэксы, як Крымінальна-працэсуальны, Крымінальны, аб працы, Грамадзянскі і аб шлюбе і сям’і. На ліпень 2020 года 14 з 25 кодэксаў Беларусі былі даступныя па-беларуску анлайн. На 17 чэрвеня 2021 года Экспертны савет у пытаннях перакладу заканадаўчых актаў на беларускую мову ўхваліў 9 перакладаў кодэксаў Беларусі: Кодэкс аб шлюбе і сям’і, Выбарчы, Грамадзянскі, Жыллёвы, Працоўны, Водны, Кодэкс аб зямлі, Кодэкс аб нетрах і Кодэкс аб судовым ладзе і статусе суддзяў. На той час у Экспертны савет уваходзілі прадстаўнікі дзяржаўных і прыватных ВНУ, а таксама 7 дзяржаўных органаў Беларусі: Адміністрацыі прэзідэнта, Нацыянальнай акадэміі навук, Палаты прадстаўнікоў, Міністэрства юстыцыі, Міністэрства культуры, Нацыянальнага цэнтра заканадаўства і прававых даследаванняў і Нацыянальнага цэнтра прававой інфармацыі.

## Крыніцы 
Катэгорыя:Кодэксы
Катэгорыя:Кантынентальнае права
Ігар Раманавіч Банцар

**Ігар Раманавіч Банцар** (, Мінск, БССР, СССР) — беларускі журналіст і музыкант, лідар панк-гурта «». Палітычны зняволены рэжыму Лукашэнкі, вязень сумлення.

## Біяграфія 
Паляк паходжаннем. З дзяцінства жыў у Гродна. Бацька працаваў у МУС, маці была выхавацелькай у дзіцячым садку. Ігар Банцар паступіў вучыцца ў Варшаўскі ўніверсітэт на кірунак міжнародных адносін, аднак праз некалькі год спыніў вучобу праз хваробу і пасля складанай аперацыі вырашыў не аднаўляцца ва ўніверсытэце. Каля дзесяці гадоў працаваў у журналістыцы: карэспандэнтам гродзенскай незалежнай газеты «Пагоня», галоўным рэдактарам польскіх часопісаў «Magazyn Polski» і «Głos znad Niemna» ў выгнанні. Некаторы час быў прэс-сакратаром непрызнанага беларускімі ўладамі Саюза палякаў у Беларусі. Стварыў і ўзначальваў культурную ўстанову «Гродзенскі рок-клуб», дзе займаўся музыкай з падлеткамі і моладдзю, у 2021 годзе ўлады ліквідавалі арганізацыю.

З 2003 года быў лідарам і спеваком стрыт-панк гурта «».

З 2007 года Ігара Банцара шматкроць затрымлівалі і саджалі на содні. Пасля прэзідэнцкіх выбараў 2020 года яго тройчы асуджалі на адміністрацыйны арышт.

Арыштаваны 20 кастрычніка 2020 года за правядзенне перформансу ў выглядзе танца без штаноў перад машынай міліцыі. На яго завялі крымінальную справу за хуліганства. Да суда ўтрымліваўся пад вартай. Музыкант правёў у СІЗА гродзенскай турмы 5 месяцаў, амаль увесь час у адзіночных камерах. Праходзіў псіхіятрычную экспертызу ў Навінках.

Суд пачаўся 3 сакавіка 2021 года. Віны не прызнаў, у першы дзень суда Ігар Банцэр абвесціў «сухую галадоўку» на знак пратэсту. Ён пратрымаўся без ежы і вады 16 содняў да 19 сакавіка, калі яму прысудзілі 1,5 года «хіміі» і выпусцілі ў залі суду. Пасля пераліку тэрміну (1 дзень у СІЗА раўняецца 2 дням «хіміі») яму заставалася сядзець 8 месяцаў.

15 сакавіка 2021 года сумеснаю заяваю дзевяці арганізацый, сярод якіх Праваабарончы цэнтр «Вясна», Беларуская асацыяцыя журналістаў, Беларускі Хельсінкскі камітэт, Беларускі ПЕН-цэнтр, быў прызнаны палітычным зняволеным. 16 сакавіка 2021 года шэфства над палітвязнем узяў Расмус Андрэсен, дэпутат Еўрапейскага парламента. 18 сакавіка 2021 года «Amnesty International» класіфікавала Ігара Банцара вязнем сумлення.
 
Пачаў адбываць пакаранне 17 чэрвеня 2021 года ў папраўчай установе адкрытага тыпу № 9 у Віцебску. 5 жніўня атрымаў 10 дзён штрафнога ізалятара за парушэнне правілаў установы. Потым яму тройчы працягвалі тэрмін утрымання ў ШІЗА да 40 дзён без перапынку. 29 верасня 2021 года суд змяніў Ігару Банцару пакаранне з абмежавання волі («хімія») на пазбаўленне волі (калонія агульнага рэжыму). 17 снежня выйшаў на волю.

## Асабістае жыццё 
Ігар Банцэр жанаты, мае трое дзяцей.

## Зноскі 
## Спасылкі 
* Старонка Ігара Банцара на сайце Праваабарончага цэнтра «Вясна»

Катэгорыя:Рок-музыканты Беларусі
Катэгорыя:Асобы, прызнаныя вязнямі сумлення арганізацыяй Amnesty International у Беларусі
Катэгорыя:Асобы, прызнаныя палітычнымі зняволенымі праваабарончым цэнтрам «Вясна»
Беллакт

**ААТ «Беллакт»** — адзіны ў Беларусі вытворца сухога дзіцячага харчавання. Знаходзіцца ў г. Ваўкавыск Гродзенскай вобласці, вуліца Кастрычніцкая, 133.

## Гісторыя 
У лютым 1967 года пачалось будаванне малочна-кансервавага камбіната дзіцячых прадуктаў у Ваўкавыску. 5 кастрычніка 1970 года прадпрыемства было ўведзена ў эксплуатацыю. У кастрычніку 1970 года была выпушчана першая прадукцыі: дзіцячыя сумесі «Малютка» і «Малыш».

У лютым 1976 года Указам Прэзідыума Вярхоўнага савета СССР Ваўкавыскі малочна-кансервавы камбінат дзіцячых прадуктаў узнагароджаны ордэнам Працоўнага Чырвонага Сцяга.

У лютым 1991 года камбінат ператвораны ў арэндавае прадпрыемства «Беллакт», у снежні ў народное предприятие. У чэрвені 1995 года народнае прадпрыемства «Беллакт» ператворана ў Ваўкавыскае ААТ «Беллакт».

## Спасылкі 
* ААТ «Беллакт» 

Катэгорыя:Прадпрыемствы харчовай прамысловасці Беларусі
Катэгорыя:Вытворцы малочных прадуктаў Беларусі
Катэгорыя:Прадпрыемствы Гродзенскай вобласці
Катэгорыя:Арганізацыі, узнагароджаныя ордэнам Працоўнага Чырвонага Сцяга
БАТЭ (пляжны футбол)

**БАТЭ** — беларускі футбольны клуб з горада Барысаў. Хатні стадыён — Барысаў-Арэна. Каманда была заснавана ў 1996 годзе. Першы беларускі клуб, які прайшоў у групавы этап Лігі чэмпіёнаў і Лігі Еўропы.

## Гісторыя 
## Дасягненні 
* **Чэмпіянат Беларусі:**
**  **Чэмпіён (7)**: 2011, 2012, 2013, 2014, 2015, 2016, 2017
**  **Бронзавы прызёр (1)**: 2018

* **Кубак Беларусі:**
**  **Уладальнік (6)**: 2011, 2012, 2013, 2014, 2015, 2016
**  **Фіналіст (1)**: 2017

* **Суперкубак Беларусі:**
**  **Уладальнік (3)**: 2014, 2015, 2016
**  **Фіналіст (2)**: 2017, 2018

## Статыстыка выступленняў 
## Галоўныя трэнеры 
## Спасылкі 
* Афіцыйны сайт

Катэгорыя:БАТЭ (пляжны футбольны клуб)
Папялушка (фільм, 2015)

**«Папялушка»** () — амерыканскі рамантычны фэнтэзійны мастацкі фільм студыі «Walt Disney Pictures» 2015 года. Фільм з’яўляецца рэмэйкам дыснееўскага мультфільма 1950 года з той жа назвай. Пераможца прэміі «Сатурн» (2016) у намінацыі «Найлепшы фільм-фэнтэзі».

## Сюжэт 
Жыла-была добрая і прыгожая дзяўчына, з якой здзекавалася яе злая мачаха і прымушала рабіць самую чорную працу. Так яе і звалі — Папялушка.

## Беларуская агучка 
Афіцыйны беларускі пераклад быў падрыхтаваны студыяй «Кінаконг» і выйшаў у лістападзе 2021 года на відэасэрвісе VOKA. Ролі агучвалі:
* Вераніка Пляшкевіч — *Папялушка*
* Хрысціна Дробыш — *Мачыха*
* Сяргей Жбанкоў — *Прынц*
А таксама: Марта Голубева, Любоў Клок, Аксана Чывялёва, Аляксандр Ждановіч, Юлія Шпілеўская, Аляксандр Вергуноў, Георгі Маляўскі, Аляксандр Аўчыннікаў, Андрэй Мілюхін, Алег Гарбуз, Уладзімір Глотаў ды іншыя.

## Спасылкі 
* 
* 

Катэгорыя:Дыснэеўскія фільмы
Катэгорыя:Фільмы, агучаныя па-беларуску праектам Кінаконг
Катэгорыя:Фільмы ЗША 2015 года
Катэгорыя:Фэнтэзійныя фільмы 2015 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Патрык Дойл
Катэгорыя:Фэнтэзійныя фільмы ЗША
Катэгорыя:Экранізацыі твораў Шарля Перо
Кубак Беларусі па пляжным футболе

**Кубак Беларусі па пляжным футболе** — беларускае спаборніцтва па пляжным футболе. Праводзіцца штогод пачынальна з 2009 года.

## Пераможцы 
## Спасылкі 
* Афіцыйны сайт Беларускай федэрацыі пляжнага футбола

Катэгорыя:Пляжны футбол у Беларусі
Катэгорыя:Спартыўныя спаборніцтвы ў Беларусі
Арганаўты (гурт)

**«Арганаўты»** — беларускі музычны ансамбль на чале з Уладзімірам Спірыдовічам. Пераможцы Другога фестываля біт-ансамбляў Мінска, які праходзіў у 1971 годзе ў актавай залі РТІ.

## Гісторыя 
Калектыў створаны Уладзімрам Спірыдовічам у час яго навучання на фізфаку БДУ. Паводле слоў Спірыдовіча назва гурта такая таму, што *«мы ўвесь час у пошуках. Мы шукаем цікавыя і прыгожыя песні»*. «Арганаўты» выконвалі аўтарскія песні Спірыдовіча, а таксама кавер-версіі і беларускія народныя спевы ў сваёй адаптацыі. Уладзімір Спірыдовіч адзіны з квартэта не меў музычнай адукацыі. Акрамя асноўнага складу, да асобных выступаў запрашаліся сола-гітарысты Яўген Канавалаў, Сяргей Молеў, Уладзімір Угольнік.

На Другім фестывалі біт-ансамбляў Мінска ў 1971 годзе «Арганаўты» заслужана атрымалі першае месца, узмоцненае тым, што другога не далі нікому. Заля стоячы пляскала ў далоні. Сваю ролю ў перамозе адыгралі аўтарскі матэрыял, шлягер «Каб любіць Беларусь…», кавер на «Bee Gees», рок-версія шубертаўскай «Авэ Марыі» і струнная секцыя з запрошаных дзяўчат з музычнага вучылішча. Для СССР на той момант такія арт-рокавыя эксперыменты былі ўнікальнымі. Артыкул пра гурт «Арганаўты» надрукаваны ў газеце «Беларускі ўніверсітэт» у 1971 годзе.

Біт-фестываль завяршыўся скандалам. Па сведчанні кампазітара Сяргея Картэса публіка ў рок-н-рольным экстазе пачала ламаць крэслы. У выніку студэнта Спірыдовіча сталі пастаянна запрашаць у парткам Белдзяржуніверсітэта на прафілактычныя размовы. На ансамбль пасыпаліся абвінавачванні ў дэпрэсіўных настроях. Уладам не падабаліся іх тэксты, даўгія валасы і тое, што вакол «Арганаўтаў» гуртуюцца хіпі. Выключэннем стала святкаванне 50-годдзя БДУ ў Маскве, дзе «Арганаўтам» дазволілі выступіць.

У 1971 годзе «Арганаўты» спынілі дзейнасць. Гурт паспеў запісацца ў студыі Белрадыё, але гукасесіі не захавалася. Запісвацца самастойна музыкі не спрабавалі.

## Склад 
* Лявон Кладухін — бас-гітара
* Вячаслаў Ярэй — барабаны
* Эдуард Петрашкевіч — скрыпка
* Уладзімір Спірыдовіч — гітара, лідар-вакал

## Творчасць 
Спецыялісты з кансерваторыі адзначалі надзвычай моцныя, *«пастаўленыя»* галасы «Арганаўтаў». Спірыдовіч тлумачыў гэтую ўласцівасць тым, што яны пілі *«чарніла»* і спявалі па пяць гадзінаў штодзень, а рэпетыцыі праводзілі, седзячы на дрэвах у Купалаўскім скверы, збіраючы вакол сябе многа народу.

Арганізатар Другога фестываля біт-ансамбляў Мінска і франтмен групы «Пане-Браце» Уладзімір Кандрусевіч сцвярджае, што *«фестываль атрымаўся даволі нудным для моладзі. Толькі Уладзімір Спірыдовіч з „Арганаўтамі“ паказалі найцікавейшую праграму, упершыню злучыўшы рок-гурт са струнным ансамблем»*. «Пясняр» Валерый Дайнэка мяркуе, што «Арганаўты» выглядалі *«прыгожа і ўрачыста»*.

## Спасылкі 
Катэгорыя:Зніклі ў 1971 годзе
Катэгорыя:Рок-гурты Беларусі
Зборная Віцебскай вобласці (пляжны футбол)

**Зборная Віцебскай вобласці** — беларуская каманда па пляжным футболе з горада Віцебск. У Чэмпіянатах Беларусі бярэ ўдзел з 2011 года.

## Назвы 
* «ВітВар» (2011—2012)
* «Віцгазэнерга» (2012—2016)
* Зборная Віцебскай вобласці (з 2016)

## Дасягненні 
* **Чэмпіянат Беларусі:**
**  **Сярэбраны прызёр (4)** 2013, 2014, 2016, 2017.

* **Кубак Беларусі:**
**  **Уладальнік (1)**: 2017
**  **Фіналіст (2)**: 2012, 2013
**  **3-е месца (2)**: 2014, 2015.

* **Суперкубак Беларусі:**
**  **Уладальнік (1)**: 2018
**  Фіналіст (1): 2014

## Статыстыка выступленняў 
## Галоўныя трэнеры 
* Алег Кірылаў

## Спасылкі 
* Сборная Витебской области на beachsoccer.by

Катэгорыя:Пляжныя футбольныя клубы Беларусі
Катэгорыя:Спорт у Віцебску
Паўднёва-Брэтанскі ўніверсітэт

**Паўднёва-Брэтанскі ўніверсітэт** () — французская дзяржаўная вышэйшая навучальная ўстанова са статусам універсітэта з кампусамі ў гарадах Лар’ян і Ван.

## Агульная характарыстыка 
Універсітэт размешчаны ў дэпартаменце Марбіян у французскім рэгіёне Брэтань. Заснаваны ў 1995 годзе, ён з’яўляецца чацвёртым і самым маладым універсітэтам Брэтані. Шэсць кампанентаў універсітэта размешчаны ў кампусах у гарадах Лар’ян і Ван. З 2001 года ў Панціві створаны філіял Лар’янскага тэхналагічнага інстытута. Універсітэт з’яўляецца даволі шматпрофільным (сацыяльныя навукі, мастацтва, біялогія, хімія, права, эканоміка, менеджмент, геаграфія, гісторыя, IT, замежныя мовы, літаратура, матэматыка і інш.). Штогод ён навучае амаль 10 000 студэнтаў.

## Структура 
* Факультэт права, эканомікі і кіравання
* Факультэт літаратуры, моў і сацыяльна-гуманітарных навук
* Факультэт навук і інжынерыі
* Лар’янскі тэхналагічны інстытут
* Ванскі тэхналагічны інстытут
* Паўднёва-Брэтаньская нацыянальная вышэйшая інжынерная школа

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Марбіян
Ван (Францыя)

**Ван** () — камуна (муніцыпалітэт) у Францыі ў рэгіёне Брэтань.

Размешчана на захадзе Францыі на марскім узбярэжжы рэгіёна Брэтань. Горад, размешчаны ў Ніжняй Брэтані, з’яўляецца прэфектурай дэпартамента Марбіян і цэнтрам агламерацыі з 80 000 жыхароў. Эканамічны і турыстычны цэнтр. Ван з’яўляецца чацвёртай па велічыні агламерацыяй у Брэтані, трэцяй па колькасці жыхароў і трэцім універсітэцкім цэнтрам у рэгіёне.

Стары горад абнесены валамі, згрупаванымі вакол сабора; ён пераўтвораны ў пешаходную зону і прапануе крамы, размешчаныя ў фахверкавых дамах. Горад прыняў біскупства і каталіцкія рэлігійныя ордэны ў 465 годзе падчас Ванскага сабору. Ван перажыў выключны рэлігійны ўздым на працягу XVI і XVII стагоддзяў, перш чым скаціўся ў заняпад да 1870-х гадоў. Пасля Першай сусветнай вайны для горада настаў час пераменаў, а пасля Другой сусветнай вайны — час эканамічнага і дэмаграфічнага росту.

## Насельніцтва 
## Гарады-пабрацімы 
## Крыніцы 
## Спасылкі 
Катэгорыя:Гарады Брэтані
Катэгорыя:Камуны дэпартамента Марбіян
Маркем (востраў)

**Востраў Маркем** () — невялікі самотны востраў, які ляжыць ў моры Роса ў паўночнай частцы заліва Тэра Нова каля мыса Оскар ля берагоў Зямлі Вікторыі ў Антарктыдзе.

Востраў мае стромкія высокія берагі, яго дыяметр складае каля 1-й мілі. Ўяўляе сабой агаленне вулканічнай прыроды над недаследаванай адмоўнай . Будынкі адсутнічаюць, за выключэннем геадэзічных знакаў, пабудаваных у рамках . Раён вострава з’яўляецца важным месцам размнажэння і пражывання . Уваходзіць у склад 173-й  — яе пратакол рэгулюе і накладвае абмежаванні на дзейнасць і знаходжанне людзей на востраве.

Востраў быў адкрыты ў лютым 1900 года Брытанскай антарктычнай экспедыцыяй (1898—1900), якая праходзіла пад камандаваннем Карстэна Борхгрэвінка. Борхгрэвінк назваў востраў у гонар Клементса Маркема, жадаючы тым самым зняць напружанасць, якая ўзнікла раней у яго адносінах з апошнім, аднак гэты жэст прымірэння быў адпрэчаны.

## Літаратура 
* 
* 

Катэгорыя:Астравы Ціхага акіяна
Катэгорыя:Астравы Антарктыды
Катэгорыя:Незаселеныя астравы
1-ы Рэнскі ўніверсітэт

**1-ы Рэнскі ўніверсітэт** ці **Універсітэт Рэн-І** () — французская дзяржаўная вышэйшая навучальная ўстанова са статусам універсітэта з сядзібай у горадзе Рэн.

## Агульная характарыстыка 
Універсітэт з’яўляецца адным з двух універсітэтаў Рэна. Ён быў створаны ў 1970 годзе, яго карані ўзыходзяць да Брэтанскага герцагскага ўніверсітэта, заснаванага яшчэ ў 1460 годзе ў Нанце. ВНУ мае тры кампусы ў Рэне, а таксама некалькі адукацыйных і навуковых пляцовак у ваколіцах. Універсітэт таксама мае некалькі аўтсорсінгавых навучальных устаноў у Ланьёне, Сен-Брыё і Сен-Мало. Універсітэт спецыялізуецца на так званых «цяжкіх навуках» (матэматыка, фізіка, хімія, біялогія, экалогія, інфарматыка, геалогія), медыцынскіх навуках (медыцына, фармацыя, стаматалогія), навуках пра чалавека і сацыяльных навуках (права, паліталогія, філасофія, эканоміка, менеджмент).

## Структура 
* медыцынскі факультэт
* фармацэўтычны факультэт
* факультэт аданталогіі
* факультэт права і палітычных навук
* эканамічны факультэт
* філасофскі факультэт
* матэматычны факультэт
* факультэт навук і матэрыялазнаўства
* факультэт навук аб жыцці і наваколлі
* факультэт электронных вылічэнняў

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Рэн
Кунг-фу панда

**«Кунг-фу панда»** () — амерыканскі анімацыйны фільм студыі «DreamWorks Animation» 2008 года. Пераможца прэміі «Эні» (2008) у намінацыі «Найлепшы анімацыйны поўнаметражны фільм».

## Сюжэт 
Выратаванне Даліны Свету і ўсіх яе насельнікаў ад непераможнага і бязлітаснага майстра Тай Лунга павінна легчы на плечы Воіна Дракона, Абранага сярод найлепшых з найлепшых, якім становіцца… нязграбны, лянівы і вечна галодны панда По.

Яму трэба прайсці доўгі і цяжкі шлях да вяршыняў майстэрства кунг-фу плячо ў плячо з легендарнымі ваярамі: Тыграй, Малпай, Багамолам, Гадзюкай і Жураўлём. По спасцігне таямніцу старажытнага Світка і стане Воінам Дракона толькі ў тым выпадку, калі зможа паверыць у сябе.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2008 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Джон Паўэл
Катэгорыя:Фільмы, музыку да якіх напісаў Ганс Цымер
2-і Рэнскі ўніверсітэт

**2-і Рэнскі ўніверсітэт** ці **Універсітэт Рэн-IІ** () — французская дзяржаўная вышэйшая навучальная ўстанова са статусам універсітэта з сядзібай у горадзе Рэн.

## Агульная характарыстыка 
Установа з’яўляецца адным з двух універсітэтаў у Рэне. Ён быў створаны ў 1969 годзе на базе былога факультэта літаратуры Рэнскага ўніверсітэта, вытокі якога ўзыходзяць да Брэтанскага герцагскага ўніверсітэта, створанага яшчэ ў 1460 годзе ў Нанце. Яго галоўны кампус размешчаны на паўночны захад ад Рэна ў раёне Вільежан, як і іншы кампус, размешчаны ў Ла-Арпе. Філіял, які ўніверсітэт сумесна з 1-м Рэнскім універсітэтам заснаваў у 1991 годзе, знаходзіцца ў Сен-Брыё. Універсітэт спецыялізуецца на мовазнаўстве (замежным і брэтонскім), гуманітарных навуках, сацыяльных навуках, спорце, мастацтве і камунікацыях. Агулам ён рыхтуе каля 24 000 студэнтаў, размеркаваных па трох кампусах, у тым ліку 3 000 замежных студэнтаў. Гэта найбуйнейшы цэнтр даследаванняў і навучання ў галіне гуманітарных і сацыяльных навук на захадзе Францыі.

## Структура 
* Факультэт фізкультуры і спорту
* Факультэт мастацтваў, моў і камунікацый
* Філалагічны факультэт
* Факультэт гуманітарных навук
* Факультэт сацыяльных навук

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Рэн
Пакахонтас (мультфільм, 1995)

**«Пакахонтас»** () — амерыканскі анімацыйны фільм студыі «Walt Disney Pictures» 1995 года. Пераможца прэміі «Эні» (1995) у намінацыі «Найлепшы анімацыйны поўнаметражны фільм».

## Сюжэт 
Гэта рамантычная гісторыя пра дачку індзейскага правадыра Паўхатана — высакародную дзяўчыну Пакахонтас, якая жыла ў поўнай гармоніі з прыродай. Аднойчы ёй прысніўся жахлівы сон, які азначаў набліжэнне кахання. Сон спраўдзіўся: з далёкай Еўропы да амерыканскага берага прыплыў вялікі карабель з загадкавымі бледнатварымі людзьмі, якія шукалі ў Новым Свеце золата. Капітан Джон Сміт і Пакахонтас пакахалі адзін аднаго, але на іх шляху ўстала варожасць белых прышэльцаў і індзейцаў.

## Спасылкі 
* 

Катэгорыя:Мультфільмы ЗША
Катэгорыя:Фільмы на англійскай мове
Катэгорыя:Фільмы ЗША 1995 года
Катэгорыя:Мультфільмы 1995 года
Катэгорыя:Фільмы, музыку да якіх напісаў Алан Менкен
Універсітэт Бургундыя — Франш-Кантэ

**Універсітэт Бургундыя — Франш-Кантэ** () — французская асацыяцыя вышэйшых навучальных, даследчых і культурных устаноў рэгіёна Бургундыя — Франш-Кантэ; так званы «калектыўны ўніверсітэт», удзельнікі якога захоўваюць сваю юрыдычную, фінансавую і іншую самастойнасць.

## Удзельнікі 
* Бургундскі ўніверсітэт
* Універсітэт Франш-Кантэ
* Бельфор-Манбельярскі тэхналагічны ўніверсітэт
* Безансонская нацыянальная вышэйшая школа механікі і мікратэхнікі
* Нацыянальны вышэйшы інстытут агранамічных, харчовых і экалагічных навук
* Дыжон-Бургундская вышэйшая гандлёвая школа

## Спасылкі 
* Афіцыйная інтэрнэт-старонка ўніверсітэта

Катэгорыя:Універсітэты Францыі
Катэгорыя:Бургундыя — Франш-Кантэ
Катэгорыя:Асацыяцыі ВНУ
Аладзін (мультфільм, 1992)

**«Аладзін»** () — амерыканскі анімацыйны фільм студыі «Walt Disney Pictures» 1992 года. Пераможца прэміі «Эні» (1993) у намінацыі «Найлепшы анімацыйны поўнаметражны фільм».

## Сюжэт 
У слаўным горадзе Аграба жыве Аладзін, вясёлы зладзюжка з залатым сэрцам. Жыве і не ведае, што неўзабаве яго чакае найвялікшая прыгода ў жыцці. Бо толькі з яго дапамогай чорны чараўнік Джафар можа авалодаць неверагодным скарбам — лямпай, у якой заключаны выконваючы жаданні магутны Джын. І толькі хітрасць, кемлівасць і дабрыня Аладзіна і яго сяброў — малпачкі Абу, прынцэсы Язмін і самога Джына — здольныя перашкодзіць Джафару завалодаць лямпай і захапіць уладу над светам.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 1992 года
Катэгорыя:Фільмы на англійскай мове
Катэгорыя:Фільмы ЗША 1992 года
Катэгорыя:Фільмы, музыку да якіх напісаў Алан Менкен
Прыгажуня і пачвара (фільм, 1991)

**«Прыгажуня і пачвара»** () — амерыканскі анімацыйны фільм студыі «Disney Animation» 1991 года. Пераможца прэміі «Эні» (1992) у намінацыі «Найлепшы анімацыйны поўнаметражны фільм».

## Сюжэт 
У зачараваным замку, схаваным у цёмным лесе, жыве жудасная Пачвара. Падпаліць лёд у яго сэрцы і вярнуць яму чалавечае аблічча, зняўшы заклён, можа толькі выдатная дзяўчына, якая пакахае яго такім, які ён ёсць.

## Спасылкі 
* 

Катэгорыя:Мультфільмы ЗША
Катэгорыя:Фільмы на англійскай мове
Катэгорыя:Фільмы ЗША 1991 года
Катэгорыя:Мультфільмы 1991 года
Катэгорыя:Фільмы, музыку да якіх напісаў Алан Менкен
Катэгорыя:Фільмы — лаўрэаты прэміі «Залаты глобус» за найлепшы фільм — камедыя ці мюзікл
Леанід Сяргеевіч Хоміч

**Леанід Сяргеевіч Хоміч** (часам **Хоміч-Мірзаян**; , г. Нова-Барысаў, Мінская вобласць) — беларускі мастак.

## Біяграфія 
Нарадзіўся ў сям’і армяніна Сурэна Аганесавіча Мірзаяна (1919—1996), фельчара і мастака, і беларускі Ганны Барысаўны Хоміч (1919—2014), ураджэнкі в. Гара Барысаўскага раёна. Мае брата Андрэя, таксама мастака.

Скончыў мастацка-графічны факультэт Віцебскага педагагічнага інстытута ў 1970 годзе. Вучыўся ў В. Ральцэвіча, В. Дзежыца, Г. Клікушына. Удзельнік мастацкіх выстаў з 1970 года.

Член Беларускага саюза мастакоў з 1995 года.

Жыве ў Віцебску.

## Творчасць 
Працуе ў манументальна-дэкаратыўным мастацтве і дробнай пластыцы.

Сярод твораў: рэльефы з металу для віцебскай фабрыкі «Сцяг індустрыялізацыі» і Наваполацкай сярэдняй школы № 8, гасцініц «Віцебск», «Аўрора» (г. Віцебск), кінатэатра «Радзіма» ў Полацку. Аўтар работ «Тыгр», «Купалінка», «Мой горад», «Чаканне», «Віцебшчына».

## Літаратура 
* Леанід Хоміч // Саюз творцаў [Выяўленчы матэрыял] = A Union of creators : фотаальбом / уклад. і аўт. тэксту М. Цыбульскі; аўт. уступ. У. Андрэйчанка; фат. В. Балоціна, М. Цыбульскага. — Мн. : Беларусь, 2005. — С. 129. — На беларус. і англ. мовах.
* 

Катэгорыя:Мастакі Беларусі
Петрасян

**Петрасян** — армянскае прозвішча.

## Вядомыя носьбіты 
* Марыям Сяргееўна Петрасян (нар. 1969) — армянская пісьменніца і мастачка.
* Гаўхар Арцёмаўна Петрасян — узбекская танцоўшчыца, актрыса, харэограф, балетмайстар, педагог
* Тамара Арцёмаўна Петрасян — узбекская савецкая танцоўшчыца, спявачка, актрыса, балетмайстар, харэограф балетны педагог
* Тыгран Вартанавіч Петрасян (1929—1984) — савецкі шахматыст, шахматны тэарэтык і журналіст.

Катэгорыя:Армянскія прозвішчы
Заходне-Брэтанскі ўніверсітэт

**Заходне-Брэтанскі ўніверсітэт** () — французская дзяржаўная вышэйшая навучальная ўстанова са статусам універсітэта з сядзібай у горадзе Брэст.

## Агульная характарыстыка 
Установа — міждысцыплінарны французскі ўніверсітэт, размешчаны ў дэпартаменце Фіністэр у рэгіёне Брэтань. У асноўным ён знаходзіцца ў Брэсце, у Кемперы на ўніверсітэцкім цэнтры П’ера-Жакез-Эліяса, а таксама ў Марле. Гэта адзін з чатырох універсітэтаў рэгіёна. Ён быў створаны ў 1971 годзе з некалькіх кампанентаў Рэнскага ўніверсітэта, створаных у Брэсце ў канцы 1950-х гадоў. Ва ўстанове навучаюцца каля 20 тысяч студэнтаў па спецыяльнасцях у сферы мастацтва, літары, мовазнаўства, права, эканомікі і менеджменту, гуманітарных і грамадскіх навук, а таксама тэхналогій і навук аб здароўі. Выкладчыцкую і даследчую дзейнасць ажыццяўляюць каля 1 000 навукова-педагагічных супрацоўнікаў (у тым ліку 700 выкладчыкаў-даследчыкаў), структураваныя вакол чатырох тэматычных полюсаў.

## Структура 
* Факультэт літаратуры і гуманітарных навук
* Факультэт навук і тэхналогій
* Факультэт спартыўна-выхаваўчых навук
* Факультэт медыцыны і навук аб здароўі
* факультэт аданталогіі
* Факультэт права, эканомікі і менеджменту

## Спасылкі 
* Афіцыйная інтэрнэт-старонка ўстановы 

Катэгорыя:Універсітэты Францыі
Катэгорыя:Брэст (Францыя)
Талкачова

**Талкачова** — шматзначны тэрмін

## Асобы 
* Галіна Сямёнаўна Талкачова (1934—2020) — беларуская актрыса.
* Ларыса Сямёнаўна Талкачова (1939—2022) — беларуская піяністка, канцэртмайстар.
* Наталля Іванаўна Талкачова (нар. 1960) — беларускі дзяржаўны дзеяч.

## Іншае 
* Талкачова — вёска ў Рослаўльскім раёне

## Гл. таксама 
* Талкачоў
* Таўкачова
М-Сіці

**М-Сіці** — беларуская каманда па пляжным футболе і футзале з горада Мазыр. Каманда створана ў 2011 годзе.

## Назвы 
* Славія (2011—2012)
* АРЗ—Мазыр (2012—2013)
* М—Сіці (з 2014)

## Дасягненні 
* **Чэмпіянат Беларусі:**
**  **Бронзавы прызёр (1)**: 2013

* **Кубак Беларусі:**
**  **Фіналіст (1)**: 2014
**  **3-е месца (1)**: 2013

* **Суперкубак Беларусі:**
**  **Уладальнік (1)**: 2017
**  Фіналіст (1): 2015

## Статыстыка выступленняў 
## Спасылкі 
* М-Сити на http://www.beachsoccer.by/

Катэгорыя:Пляжныя футбольныя клубы Беларусі
Катэгорыя:Спорт у Мазыры
Катэгорыя:2011 год у Мазыры
Німскі ўніверсітэт

**Німскі ўніверсітэт** () — французская дзяржаўная вышэйшая навучальная ўстанова са статусам універсітэта з сядзібай у горадзе Нім.

## Агульная характарыстыка 
Універсітэт створаны ў 2007 годзе. Кампаненты ўніверсітэта размешчаны на чатырох пляцоўках у агламерацыі Нім. Яго асноўны кампус знаходзіцца ў форце Вабан на поўнач ад цэнтра горада, у яго ёсць дадатковы кампус у Ле-Карм у цэнтры горада, а таксама пляцоўка ў навуковым парку Жоржа Беса на поўдні горада.

## Структура 
* Факультэт псіхалогіі, літаратуры, мовы і гісторыі
* Факультэт навук і мастацтваў
* Факультэт права, эканомікі і кіравання

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Нім
Выбары ў Вярхоўны Савет Беларускай ССР (1951)

**Выбары ў Вярхоўны Савет Беларускай ССР трэццяга склікання** адбыліся 15 лютага 1951 года на тэрыторыі БССР. Праходзілі па аднамандатных акругах па мажарытарнай выбарчай сістэме. Усяго былі абраны 381 дэпутат.

## Перадгісторыя 
У 1951 годзе скончыліся паўнамоцтвы Вярхоўнага Савета БССР другога склікання. Новыя выбары праводзіліся згодна з новым Палажэннем аб выбарах ад 14 снежня 1950 года. Гэтае Палажэнне не ўнесла значных змен у парадак правядзення выбараў і нормаў прадстаўніцтва, а характэрызавалася больш дэтальнай рэгламентацыі арганізацыі і правядзення выбараў, прававога становішча выбарчых камісій. У спіс для галасавання ўключаўся толькі адзін кандыдат.

## Вынікі 
У выбарах у Вярхоўны Савет БССР прынялі ўдзел 99,99 % зарэгістраваных выбаршчыкаў. За кандыдатаў блока камуністаў і беспартыйных галасавала 99,92 % выбаршчыкаў, якія ўдзельнічалі ў выбарах. У склад дэпутатаў Вярхоўнага Савета БССР трэццяга склікання былі абраныя 381 дэпутаты, з іх: 31,5 % працоўных, 29,1 % сялян, 39,4 % інтэлігенцыі. 74,6 % дэпутатаў былі членамі або кандыдатамі ў члены КП(б) Б. Сярод дэпутатаў былі 278 беларусаў, 78 рускіх, 14 украінцаў і 11 прадстаўнікоў іншых нацыянальнасцей. У параўнанні з папярэднім складам Вярхоўнага Савета значна вырас узровень адукацыі. 262 дэпутаты (68,8 %) мелі вышэйшую ці сярэднюю адукацыю. Павялічылася і доля жанчын, яна склала 31 %. 323 абраныя дэпутаты Вярхоўнага Савета былі ўзнагароджаны ордэнамі і медалямі СССР. Сярод іх быў 21 Герой Савецкага Саюза і 14 Герояў Сацыялістычнай Працы.

Катэгорыя:Выбары ў СССР
Катэгорыя:Парламенцкія выбары ў Беларусі
Катэгорыя:Люты 1951 года
Катэгорыя:1951 год у Беларусі
Катэгорыя:Выбары 1951 года
Катэгорыя:Падзеі 15 лютага
Джон Чарлз Полані

**Джон Чарлз Полані** (; ) — канадскі хімік, сын вядомага брытанскага хіміка і філосафа Майкла Полані, лаўрэат Нобелеўскай прэміі па хіміі 1986 года «за ўклад у развіццё даследаванняў дынамікі элементарных хімічных працэсаў», якую ён падзяліў з Лі Юаньчжэ і Дадлі Хершбахам.

Член Каралеўскага таварыства Канады (1966), Лонданскага каралеўскага таварыства (1971), замежны член Нацыянальнай акадэміі навук ЗША (1978), член Папскай акадэміі навук (1986).

## Біяграфія і навуковая праца 
Джон Полані нарадзіўся 23 студзеня 1929 года ў Берліне. Бацька — вядомы хімік Майкл Полані, маці — Магда Элізабет Полані. З прыходам да ўлады нацыстаў у 1933 годзе, з-за яўрэйскага паходжання сям’я была вымушаная бегчы ў Манчэстэр, дзе яго бацька стаў прафесарам хіміі Манчэстэрскага ўніверсітэта. Джон Полані скончыў Манчэстэрскі ўніверсітэт у 1949 годзе, а ў 1952 годзе там жа абараніў дысертацыю па хіміі. У 1952—1954 гадах працаваў у Дзяржаўным навукова-даследчым Савеце Канады ў Атаве, у тым ліку ў лабараторыі будучага Нобелеўскага лаўрэата (1971 года) Герхарда Герцберга, дзе сабраў спектраскапічную ўстаноўку для праверкі вагальнага і вярчальнага ўзбуджэння ў малекулах ёда. У 1954—1956 гадах стажыраваўся ў Прынстанскім універсітэце. У 1956 годзе стаў выкладчыкам універсітэта Таронта, а ў 1962 годзе — прафесарам.

Полані распрацаваў метад інфрачырвонай хемілюмінесцэнцыі для вывучэння дынамікі хімічных працэсаў.

У 1992 годзе падпісаў «Папярэджанне чалавецтву».

## Узнагароды 
* Прэмія стагоддзя ад каралеўскага хімічнага таварыства (1964)
* Стыпендыя Гугенхайма (1970, 1979)
* Прэмія Вольфа (1982)
* Нобелеўская прэмія па хіміі (1986)
* Каралеўскі медаль (1989)
* Бэйкераўская лекцыя (1994)
* Канадскі залаты медаль Герхарда Герцберга (2007)
* Лектарская прэмія Фарадэя (2010)
* Медаль Гельмгольца (2012)

## Спасылкі 
* Старонка Джона Полані на сайце Універсітэта Таронта 
* Біяграфія на сайце Нобелеўскага камітэта 

Катэгорыя:Замежныя члены РАН
Катэгорыя:Лаўрэаты Нобелеўскай прэміі з Канады
Катэгорыя:Вучоныя ЗША
Катэгорыя:Лаўрэаты Нобелеўскай прэміі паводле алфавіта
Аляксандр Здановіч

**Алякса́ндр Здановіч**:
* Аляксандр Аляксандравіч Здановіч (нар. 1927) — беларускі савецкі дзяржаўны дзеяч
* Аляксандр Здановіч (гісторык) (1805—1868) — беларускі гісторык, пісьменнік, педагог
Уладзімір Здановіч

**Уладзі́мір Здановіч**:
* Уладзімір Васільевіч Здановіч (нар. 1956) — беларускі гісторык
* Уладзімір Мацвеевіч Здановіч (нар. 1959) — беларускі палітык.
Суперкубак Беларусі па пляжным футболе

**Суперкубак Беларусі па пляжным футболе**  — штогадовае клубнае спаборніцтва Беларусі па пляжным футболе. Суперкубак Беларусі праводзіцца з 2014 года.

## Пераможцы 
## Спасылкі 
* Афіцыйны сайт Беларускай федэрацыі пляжнага футбола

Катэгорыя:Пляжны футбол у Беларусі
Перпіньянскі ўніверсітэт

**Перпіньянскі ўніверсітэт** () — французская дзяржаўная вышэйшая навучальная ўстанова са статусам універсітэта з сядзібай у горадзе Перпіньян.

## Агульная характарыстыка 
Перпіньянскі ўніверсітэт вядомы таксама як **Універсітэт «Via Domitia»**. Гэта шматпрофільны ўніверсітэт, які аб’ядноўвае каля 9 тысяч студэнтаў, падзеленых на 4 навучальныя і даследчыя факультэты і 3 інстытуты. Ён уключае ў сябе таксама адну з 200 французскіх інжынерных школ, акрэдытаваных станам на 1 верасня 2020 года для атрымання дыплома інжынера. Першы ўніверсітэт у Перпіньяне быў створаны яшчэ ў 1349 годзе каралём Арагона Педра IV. Гэта адзін з найстарэйшых універсітэтаў у рэгіёне.

## Структура 
* Факультэт права і эканомікі
* Факультэт літаратуры і гуманітарных навук
* Факультэт дакладных і эксперыментальных навук
* Факультэт фізкультуры і спорту
* Тэхналагічны інстытут
* Інстытут бізнес-адміністравання
* Трансгранічны франка-каталонскі інстытут

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Перпіньян
Міжнародная федэрацыя лыжнага спорту

**Міжнародная федэрацыя лыжнага спорту** (ФІС) ()) — міжнародная арганізацыя, якая курыруе ўсе віды лыжнага спорту. Заснавана 14 нацыянальнымі федэрацыямі ў 1924 годзе ў французскім горадзе Шамані. Сёння членамі ФІС з’яўляюцца 123 нацыянальныя аб’яднанні лыжнага спорту. Штаб-кватэра федэрацыі знаходзіцца ў швейцарскім горадзе Аберхофен-ам-Тунерзеі.

Штогод складаецца каляндар спаборніцтваў ФІС, якія праводзяцца па правілах ФІС.

## Лыжныя дысцыпліны 
Федэрацыя аб’яднае наступныя лыжныя віды спорту, па якіх яна курыруе спаборніцтвы Кубка свету і чэмпіянаты свету:

### Горныя лыжы 
### Паўночныя дысцыпліны 
### Фрыстайл 
### Снаўбордынг 
### Іншыя 
## Прэзідэнты ФІС 
## Музеі лыжнага спорту 
Па стане на 2017 год ва ўсім свеце існуе 31 афіцыйны музей лыжнага спорту FIS у 13 краінах, якія прысвечаныя гісторыі лыжнага спорту з улікам уласнай гісторыі лыжнага спорту і турызму ў рэгіёне.

### Спіс музеяў лыжнага спорту FIS (няпоўны) 
* ''*, Форарльберг (Аўстрыя)
* *Музей зімовых відаў спорту* (FIS-Winter!Sport!Museum!), Мюрццушлаг (Аўстрыя)
* *Дзяржаўны музей лыжнага спорту* (FIS-Landes-Skimuseum), Верфенвенг (Аўстрыя)
* *Музей лыжнага спорту'' (FIS-Ski-Museum), Вадуц (Ліхтэнштэйн)

Катэгорыя:Лыжны спорт
Выбары ў Вярхоўны Савет Беларускай ССР (1955)

**Выбары ў Вярхоўны Савет Беларускай ССР чацвёртага склікання** адбыліся 27 лютага 1955 года на тэрыторыі БССР. Праходзілі па аднамандатных акругах па мажарытарнай выбарчай сістэме. Усяго былі абраныя 396 дэпутатаў.

## Вынікі 
У выбарах у Вярхоўны Савет БССР прынялі ўдзел 99,99 % зарэгістраваных выбаршчыкаў. За кандыдатаў блока камуністаў і беспартыйных галасавала 99,92 % выбаршчыкаў, якія ўдзельнічалі ў выбарах. У склад дэпутатаў Вярхоўнага Савета БССР чацвёртага склікання былі абраныя 396 дэпутатаў, у тым ліку 103 працоўных (26 %), 105 сялян (26,5 %), 188 партыйных, савецкіх работнікаў і прадстаўнікоў інтэлігенцыі (47,5 %). 300 дэпутатаў былі членамі або кандыдатамі ў члены КПБ. Сярод дэпутатаў былі 283 беларусы, 90 рускіх, 14 украінцаў і 9 прадстаўнікоў іншых нацыянальнасцей. У Вярхоўны Савет былі абраныя 129 жанчын (32,58 %). 303 (76,5 %) абраныя дэпутаты Вярхоўнага Савета былі ўзнагароджаныя ордэнамі і медалямі СССР. Сярод іх быў 18 Герояў Савецкага Саюза і 8 Герояў Сацыялістычнай Працы.

Катэгорыя:Выбары ў СССР
Катэгорыя:Парламенцкія выбары ў Беларусі
Катэгорыя:Люты 1955 года
Катэгорыя:1955 год у Беларусі
Катэгорыя:Выбары 1955 года
Катэгорыя:Падзеі 27 лютага
Плазмапара

**Плазмапара** (*Plasmopara*) — род ааміцэтаў. Віды роду Plasmopara з’яўляюцца расліннымі патагенамі, якія выклікаюць перанаспароз на моркве, пятрушцы, пастарнаку, кервелі і бальзаміне.

## Літаратура 
* 
* 
* 

## Спасылкі 
* 

Катэгорыя:Перанаспаральныя
Курыныя ўцёкі

**«Курыныя ўцёкі»** () — амерыканскі анімацыйны фільм студыі «Aardman Animations» 2000 года. Пераможца прэміі Асацыяцыі кінакрытыкаў Лос-Анджэлеса (2000) у намінацыі «Найлепшы анімацыйны поўнаметражны фільм».

## Сюжэт
Курачкам на ферме місіс Туідзі даводзіцца нялёгка. Для кожнай з гэтых няшчасных птушак любая, нават самая добрая раніца, можа стаць апошняй: у імгненне вока яны могуць трапіць у суп або стаць начынкай для піражка.

Пакорлівыя хатнія птушкі жывуць у пастаянным страху ў жудасных куратніках, якія нагадваюць баракі канцлагера. Усе спробы вырвацца са страшнай фермы на волю заканчваюцца правалам. Але аднойчы на ферме з'яўляецца вясёлы амерыканскі певень Рокі.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2000 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Джон Паўэл
Легенда аб ваўках

**«Легенда аб ваўках»** () — ірландска-французска-брытанскі анімацыйны фільм Тома Мура і Роса Сцюарта 2020 года. Пераможца прэміі Асацыяцыі кінакрытыкаў Лос-Анджэлеса (2020) у намінацыі «Найлепшы анімацыйны поўнаметражны фільм».

## Сюжэт
Ірландыя, 1650 год. Вакол горада Кілкэні ідзе высечка лясоў, пачасціліся выпадкі нападу ваўкоў. Таму выкліканаму з Англіі паляўнічаму загадана вынішчыць драпежнікаў. Нягледзячы на строгую забарону бацькі, дачка паляўнічага Робін не можа сядзець дома і, жадаючы дапамагчы, прабіраецца ў лясны гушчар, дзе сутыкаецца з дзіўнай дзяўчынкай Мэйв. Неўзабаве з Робін адбудзецца дзіўная падзея, дзякуючы чаму яна даведаецца шмат цікавага аб ірландскіх лясах і пра сябе.

## Спасылкі 
* 

Катэгорыя:Мультфільмы Ірландыі
Катэгорыя:Мультфільмы Францыі
Катэгорыя:Мультфільмы Вялікабрытаніі
Катэгорыя:Мультфільмы 2020 года
Катэгорыя:Фільмы на англійскай мове
Я страціла сваё цела

**«Я страціла сваё цела»** () — французскі анімацыйны фільм для дарослых студыі «Xilam Animation» 2019 года. Пераможца прэміі Асацыяцыі кінакрытыкаў Лос-Анджэлеса (2019) у намінацыі «Найлепшы анімацыйны поўнаметражны фільм».

## Сюжэт
Гісторыя Навуфеля, які закаханы ў Габрыэль. А ў другой частцы горада адсечаная рука ўцякае з лабараторыі, вырашыўшы зноў знайсці сваё цела.

## Спасылкі 
* 

Катэгорыя:Мультфільмы Францыі
Катэгорыя:Мультфільмы 2019 года
Катэгорыя:Фільмы на французскай мове
Катэгорыя:Фільмы, музыку да якіх напісаў Джон Паўэл
Херберт Аарон Хаўптман

**Херберт Аарон Хаўптман** (; 14 лютага 1917, Нью-Ёрк — 23 кастрычніка 2011, Буфала) — амерыканскі матэматык, лаўрэат Нобелеўскай прэміі па хіміі 1985 «за выдатныя дасягненні ў распрацоўцы прамога метаду расшыфроўкі структур», якую ён падзяліў са сваім шматгадовым калегам Джэромам Карле.

## Біяграфія і навуковая праца 
Херберт Хаўптман нарадзіўся ў Нью-Ёрку, старэйшым сынам у сям’і імігрантаў з Аўстра-Венгерскай імперыі — друкара Ізраіля Хаўптмана і прадаўшчыцы Леі Розенфельд. Вырас у Бронксе. У 1937 годзе атрымаў ступень бакалаўра ў Сіці-каледжы пры Нью-Ёркскім універсітэце, дзе ён пазнаёміўся з Джэромам Карле, а ў 1939 годзе — ступень магістра па матэматыцы ў Калумбійскім універсітэце. Падчас вайны служыў спачатку ў ваенна-паветраных сілах ЗША ў якасці інструктара па электроніцы, а затым — афіцэра-метэаролага.

З 1947 года ён пачаў працаваць у ваенна-марской навукова-даследчай лабараторыі ў Вашынгтоне, дзе стаў займацца даследаваннем і стварэннем метадаў матэматычнай апрацоўкі дадзеных рэнтгенаструктурнага аналізу. Карле і Хаўптману ўдалося разлічыць фазу рэнтгенаўскага пучка, г. зн. тое, наколькі адхіліўся кожны прамень пры праходжанні праз крышталь. У 1953 годзе Карле і Хаўптман апублікавалі артыкул аб выніках сваёй працы, але матэматычны апарат аказаўся настолькі складаным, што хімікі не змаглі ацаніць магчымасці іх метаду. Толькі праз 15 гадоў жонка Карле, Ізабэла, фізіка-хімік, ужыла метад на практыцы пры аналізе вялікіх малекул. Яе праца пераканала спецыялістаў у галіне крышталаграфіі ў карыснасці і высокай ступені дакладнасці прамога метаду расшыфроўкі структур.

У 1955 годзе Хаўптман абараніў дысертацыю па матэматыцы ў Мэрылендскім універсітэце па рэнтгенаструктурнаму аналізу.

З 1970 года быў намеснікам дырэктара па навуцы медыцынскага фонду Буфала (штат Нью-Ёрк), а з 1972 года стаў віцэ-прэзідэнтам і навуковым дырэктарам гэтага медыцынскага фонду (цяпер Медыцынскі навукова-даследчы інстытут Хаўптман-Вудварда (*Hauptman-Woodward Medical Research Institute*)).

У 1992 годзе падпісаў «Папярэджанне чалавецтву».

## Узнагароды 
* Нобелеўская прэмія па хіміі (1985)
* Медаль Дзірака (1991)

## Спасылкі 
* Аўтабіяграфія Херберта Хаўптмана на сайце Нобелеўскага камітэта 
* Біяграфія ў энцыклапедыі Кругасвет

Катэгорыя:Выпускнікі Гарадскога каледжа Нью-Ёрка
Катэгорыя:Выпускнікі Калумбійскага ўніверсітэта
Катэгорыя:Выпускнікі Мэрылендскага ўніверсітэта ў Каледж-Парку
Катэгорыя:Члены і члены-карэспандэнты Нацыянальнай акадэміі навук ЗША
Катэгорыя:Лаўрэаты Нобелеўскай прэміі з ЗША
Катэгорыя:Лаўрэаты Нобелеўскай прэміі па хіміі
Катэгорыя:Вучоныя ЗША
Катэгорыя:Лаўрэаты Нобелеўскай прэміі паводле алфавіта
Беларусы ў Перце

**Беларусы ў Перце** зарганізаваліся ў 1952 годзе. Дадзеная супольнасць беларусаў найменш прадстаўленая сярод аўстралійскіх у крыніцах.

Да сярэдзіны 1950-х гадоў была арганізаваная тутэйшая парафія БАПЦ з настаяцелем айцом Барысам (Камінскім). У 1956 годзе на сродкі, сабраныя з розных асяродкаў беларусаў Аўстраліі і іншых краінаў была купленая дзялянка пад свой дом, што таксама падтрымаў архіяпіскап Сяргей. Спачатку гэтым апекаваўся аддзел Згуртавання Беларускіх Ветэранаў, потым Беларускае аб’яднанне ў Заходняй Аўстраліі (БАЗА). З сярэдзіны 1980-х гадоў Беларускае аб’яднанне ў Заходняй Аўстраліі рэгулярна ладзіць нацыянальныя мерапрыемствы, удзельнічае ў імпрэзах. Таксама ў 1980-я гады праходзіла змена пакаленняў у ходзе якога  тутэйшае беларускае жыццё не пацярпела.

У 1990 годзе ў Перт прыехаў з Ангельшчыны айцец Уладзімір (Зайка), які аднавіў тут рэлігійнае жыццё. Дзякуючы яму, 14 лютага 1992 года беларусы набылі ўласную дзялянку на метрапольных могілках Караката.

## Літаратура 
* 

Катэгорыя:Беларусы ў Аўстраліі
Катэгорыя:Перт (Аўстралія)
Новазаранскі сельсавет

**Новазара́нскі сельсавет** — адміністрацыйна-тэрытарыяльная адзінка ў складзе Чашніцкага раёна Віцебскай вобласці Беларусі. Адміністрацыйны цэнтр — аграгарадок (да 2009 года вёска) Новая Зара.

Утвораны 20 жніўня 1924 года як **Кашчынскі сельсавет** у складзе Халопеніцкага раёна Барысаўскай акругі БССР. Цэнтр — вёска Кашчына. З 9 чэрвеня 1927 года ў складзе Менскай акругі. Пасля скасавання акруговай сістэмы 26 ліпеня 1930 года ў Халопеніцкім раёне БССР. З 8 ліпеня 1931 года ў складзе Лепельскага раёна, з 12 лютага 1935 года ў складзе адноўленага Халопеніцкага раёна БССР, з 20 лютага 1938 года — Мінскай вобласці. З 20 студзеня 1960 года сельсавет у складзе Лепельскага раёна Віцебскай вобласці. 7 ліпеня 1961 года ў склад сельсавета з Красналуцкага сельсавета перададзены 2 населеныя пункты (Амосаўка і Забор’е). З 6 студзеня 1965 года ў складзе Чашніцкага раёна. На 1 студзеня 1974 года ў складзе сельсавета 23 населеныя пункты. 22 красавіка 1980 года цэнтр сельсавета перанесены ў вёску Новая Зара, сельсавет перайменаваны ў Новазаранскі. 8 красавіка 2004 года да сельсавета далучана частка скасаванага Пачаевіцкага сельсавета (8 населеных пунктаў: вёскі Андрыянава, Баліна, Гілі, Кушняроўка, Маскоўская Гара, Плаўнік, Сарочына і Тураўшчына).

Насельніцтва сельсавета паводле перапісу 2009 года — 1332 чалавекі, з іх 94,8 % — беларусы, 4,0 % — рускія, 0,7 % — украінцы; паводле перапісу 2019 года — 798 чалавек.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Халопеніцкага раёна
Катэгорыя:Былыя сельсаветы Лепельскага раёна
Катэгорыя:Сельсаветы Беларусі, утвораныя ў 1924 годзе
Таўкачоў

**Таўкачоў** — прозвішча

## Вядомыя носьбіты 
* Віталь Антонавіч Таўкачоў — беларускі фізік
* Дзмітрый Мікалаевіч Таўкачоў — беларускі футбаліст

## Гл. таксама 
* Талкачоў
* Таўкачова
Выбары ў Вярхоўны Савет Беларускай ССР (1963)

**Выбары ў Вярхоўны Савет Беларускай ССР шостага склікання** адбыліся 3 сакавіка 1963 года на тэрыторыі БССР. Праходзілі па аднамандатных акругах па мажарытарнай выбарчай сістэме. Усяго былі абраны 421 дэпутат.

## Вынікі 
У выбарах у Вярхоўны Савет БССР прынялі ўдзел 5&nbsp;324&nbsp;954 зарэгістраваных выбаршчыкаў (99,96 %). За кандыдатаў блока камуністаў і беспартыйных галасавала 99,83 % выбаршчыкаў, якія ўдзельнічалі ў выбарах. У склад дэпутатаў Вярхоўнага Савета БССР шостага склікання былі абраны 421 дэпутат, у тым ліку 87 працоўных (20,67 %), 108 сялян (25,67 %), 151 жанчына (35,87 %). 292 дэпутатаў былі членамі або кандыдатамі ў члены КПБ. Сярод дэпутатаў былі 309 беларусаў, 82 рускіх, 20 украінцаў і 10 прадстаўнікоў іншых нацыянальнасцей. 215 дэпутатаў мелі вышэйшую адукацыю. У параўнанні з папярэднім скліканнем склад дэпутатаў абнавіўся на 81 %.

Катэгорыя:Выбары ў СССР
Катэгорыя:Парламенцкія выбары ў Беларусі
Катэгорыя:Сакавік 1963 года
Катэгорыя:1963 год у Беларусі
Катэгорыя:Выбары 1963 года
Катэгорыя:Падзеі 3 сакавіка
МФК Светлагорск

**МФК «Светлагорск»** — беларуская каманда па пляжным футболе і міні-футболе з горада Светлагорск.

## Гісторыя 
Клуб быў заснаваны ў 1992 годзе і выступае ў вышэйшай лізе з сезона 1992/1993.

## Дасягненні клуба 
### Пляжны футбол 
**Чэмпіянат Беларусі:**
*  **Чэмпіён (1)**: 2010
*  Бронзавы прызёр (2): 2008, 2009

**Кубак Беларусі:**
*  **3-е месца (1)**: 2009

### Міні-футбол 
**Чэмпіянат Беларусі па міні-футболе**
*  **Чэмпіён (1)**: 1995/1996
*  **Срэбраны прызёр (1)**: 1996/1997
*  **Бронзавы прызёр (2)**: 1997/1998, 1998/1999

## Статыстыка выступленняў 
## Трэнеры 
* Мікалай Бандарэнка
* Уладзімір Круголь

## Спасылкі 
* Белорусский мини-футбол
Выбары ў Вярхоўны Савет Беларускай ССР (1959)

**Выбары ў Вярхоўны Савет Беларускай ССР пятага склікання** адбыліся 1 сакавіка 1959 года на тэрыторыі БССР. Праходзілі па аднамандатных акругах па мажарытарнай выбарчай сістэме. Усяго былі абраныя 407 дэпутатаў.

## Вынікі 
У выбарах у Вярхоўны Савет БССР прынялі ўдзел 5&nbsp;334&nbsp;105 зарэгістраваных выбаршчыкаў (99,98 %). За кандыдатаў блока камуністаў і беспартыйных галасавала 99,92 % выбаршчыкаў, якія ўдзельнічалі ў выбарах. У склад дэпутатаў Вярхоўнага Савета БССР пятага склікання былі абраныя 407 дэпутатаў, у тым ліку 225 працоўных і сялян (55,3 %), 149 жанчын (36,6 %). 278 дэпутатаў былі членамі або кандыдатамі ў члены КПБ. Сярод дэпутатаў былі 319 беларусаў, 69 рускіх, 13 украінцаў і 6 прадстаўнікоў іншых нацыянальнасцей.

Катэгорыя:Выбары ў СССР
Катэгорыя:Парламенцкія выбары ў Беларусі
Катэгорыя:Сакавік 1959 года
Катэгорыя:1959 год у Беларусі
Катэгорыя:Выбары 1959 года
Катэгорыя:Падзеі 1 сакавіка
Слабадскі сельсавет (Халопеніцкі раён)

**Слабадскі́ сельсавет** — былая адміністрацыйна-тэрытарыяльная адзінка ў складзе Халопеніцкага раёна Мінскай вобласці. Цэнтр — вёска Слабада.

Утвораны 20 жніўня 1924 года як **Грыцкавіцкі сельсавет** у складзе Халопеніцкага раёна Барысаўскай акругі БССР. Цэнтр — вёска Грыцкавічы. З 9 чэрвеня 1927 года ў складзе Менскай акругі. Пасля скасавання акруговай сістэмы 26 ліпеня 1930 года ў Халопеніцкім раёне БССР. З 8 ліпеня 1931 года ў складзе Крупскага раёна, з 12 лютага 1935 года ў складзе Халопеніцкага раёна БССР, з 20 лютага 1938 года — Мінскай вобласці. 16 ліпеня 1954 года цэнтр сельсавета перанесены ў вёску Слабада, сельсавет перайменаваны ў Слабадскі. 26 жніўня 1959 года скасаваны, тэрыторыя далучана да Вялікахальнявіцкага (3 населеныя пункты: Лісічына, Малы Каменец і Слабада) і Халопеніцкага (9 населеных пунктаў: Баркі, Валоба, Грыцкавічы, Дудзінка, Краснаўка, Мхерына, Падалец, Струга і Шамкі) сельсаветаў.

На момант скасавання ў склад сельсавета ўваходзілі 12 населеных пунктаў.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Халопеніцкага раёна
Катэгорыя:Былыя сельсаветы Крупскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1959 годзе
Катастрофа Ан-12 пад Іркуцкам

**Катастрофа Ан-12 пад Іркуцкам** — крушэнне транспартнага самалёта Ан-12 беларускай авіякампаніі «Гродна» пад горадам Іркуцк у Расіі 3 лістапада 2021 года, на борце было 9 чалавек і яны ўсе загінулі.

## Самалёт 
Паветранае судна эксплуатавала беларуская авіякампанія «Гродна».

Самалёт Ан-12БК быў выраблены на Ташкенцкім механічным заводзе. Палёты пачаў у 1968 годзе ў ВПС СССР. У 1991 годзе перайшоў  уВПС РФ. З 2003 лётаў у армянскай авіякампаніі Air Armenia. Праз 11 гадоў, у 2014 годзе перайшоў у таджыкскую Asia Airways.

## Катастрофа 
Паводле даных МНС Расіі, самалёт, які выконваў рэйс Якуцк—Іркуцк, знік з радараў у 14:45 па маскоўскім часе. Як паведамілі ў Расавіяцыі, сувязь з Ан-12 была страчана пасля таго, як яго экіпаж паведаміў пра патрэбу пайсці на другі круг. Самалёт знайшлі за 7 км ад Іркуцка ў раёне населенага пункта Піваварыха. На борце самалёта, па інфармацыі МНС, знаходзілася дзевяць чалавек — 5 членаў экіпажа і 4 службовыя пасажыры, якія суправаджалі груз. Сярод беларусаў гэта былі штурман Андрэй Сяргееў, інжынер Дзмітрый Гарманенка і авіяцыйны інжынер Максім Карпук. Камандзір судна — Аляксандр Ягораў (Расія), другі пілот — Алег Шчучко (Украіна), бортмеханік — Юрый Кропалеў (Расія), бортрадыст — Аляксандр Чупрыненка (Украіна), службовы пасажыр — Юрый Валодзін (Расія), службовы пасажыр — Алег Вішнёў (Расія).

Катэгорыя:Авіяцыйныя здарэнні ў Расіі
Катэгорыя:Падзеі 3 лістапада
Катэгорыя:Лістапад 2021 года
Катэгорыя:Катастрофы 2021 года